28. janvāris

28. janvāris ir gada 28. diena pēc Gregora kalendāra. Līdz gada beigām ir atlikušas 337 (338 garajā gadā) dienas.

Vārda dienas 
Kārlis, Spodris

Notikumi 
 98. gads — par Senās Romas imperatoru kļuva Trajāns, otrais no t.s. "pieciem labajiem imperatoriem".
 1547. gads — deviņus gadus vecais Eduards VI kļuva par Anglijas karali pēc sava tēva Henrija VIII nāves.
 1596. gads — uz sava kuģa klāja no dizentērijas mira angļu pirāts Frānsiss Dreiks.
 1724. gads — Sanktpēterburgā dibināja Krievijas Zinātņu akadēmiju.
 1813. gads — Lielbritānijā pirmo reizi publicēja Džeinas Ostinas romānu "Lepnums un aizspriedumi".
 1896. gads — Volters Arnolds no Īstpekemas, Lielbritānijas, kļuva par pirmo personu, kas pieķerta ātruma pārsniegšanā. Par braukšanu ar ātrumu 13 km/h, kas pārsniedza atļauto par 3,2 km/h, viņš tika sodīts ar 1 šiliņu lielu naudas sodu.
 1915. gads — Pirmais pasaules karš: sākās Sīnāja un Palestīnas operācija, britu un franču kuģiem Suecas kanālā atklājot uguni uz Sīnāja pussalu šķērsojošajām Osmaņu impērijas karaspēka kolonām.
 1918. gads — Somijas pilsoņu karš: "sarkanie" pārņēma kontroli Helsinkos.
 1932. gads — Japāna okupēja Šanhaju.
 1937. gads — Latvijas Republikā pieņemts Civillikums.
 1945. gads — Otrais pasaules karš:
 izejvielu un kara materiālu piegādes beidzot sasniedza Ķīnu pa atjaunoto Birmas ceļu;
 Klaipēdu ieņēma Padomju armija.
 1986. gads — STS-51-L: ar katastrofu beidzās Space Shuttle Challenger pacelšanās, bojā gāja septiņi astronauti.
 1989. gads — izveidota starptautiskā vēsturiski izglītojošā, cilvēktiesību aizstāvības un labdarības biedrība „Memoriāls”, kas nodarbojās ar PSRS politisko represiju izpēti un cilvēktiesību aizstāvību Krievijā un tai apkārt esošajās konfliktu zonās. 
 1992. gads — pieņemts pašreizējais Ukrainas karogs.
 2004. gads — noslēdzās Hatona izmeklēšana.

Dzimuši 
 1457. gads — Henrijs VII (King Henry VII), Anglijas karalis (miris 1509. gadā)
 1611. gads — Johanness Hevēlijs (Johannes Hevelius), Polijas-Lietuvas astronoms (miris 1687. gadā)
 1717. gads — Mustafa III (مصطفى ثالث), Osmaņu impērijas sultāns (miris 1774. gadā)
 1784. gads — Džordžs Hamiltons-Gordons (George Hamilton-Gordon), britu politiķis (miris 1860. gadā)
 1833. gads — Čārlzs Džordžs Gordons (Charles George Gordon), britu ģenerālis (miris 1885. gadā)
 1853. gads — Vladimirs Solovjovs (Влади́мир Соловьёв), krievu filozofs (miris 1900. gadā)
 1863. gads — Mārtiņš Zīle, latviešu ārsts (miris 1945. gadā)
 1868. gads — Džons Flenegens (John Flanagan), amerikāņu vieglatlēts (miris 1938. gadā)
 1873. gads — Kolete (Colette), franču rakstniece (mirusi 1954. gadā)
 1876. gads — Anrī Žilardoni (Henri Gilardoni), franču burātājs (miris 1937. gadā)
 1887. gads — Arturs Rubinšteins (Arthur Rubinstein), ASV pianists (miris 1982. gadā)
 1892. gads — Ernsts Lubičs (Ernst Lubitsch), vācu/amerikāņu kinorežisors (miris 1947. gadā)
 1922. gads — Andrejs Johansons, latviešu kultūrvēsturnieks, rakstnieks (miris 1983. gadā)
 1929. gads — Klāss Oldenburgs (Claes Oldenburg), zviedru izcelsmes amerikāņu skulptors (miris 2022. gadā)
 1935. gads — Deivids Lodžs (David Lodge), angļu rakstnieks
 1936. gads — Alans Alda (Alan Alda), ASV aktieris
 1941. gads — Jevhens Marčuks (Євген Марчук), Ukrainas politiķis (miris 2021. gadā)
 1951. gads — Leonīds Kadeņuks (Леонід Каденюк), Ukrainas kosmonauts (miris 2018. gadā)
 1955. gads — Nikolā Sarkozī (Nicolas Sarkozy), Francijas politiķis un prezidents
 1970. gads — Linda Mūrniece, latviešu politiķe
 1977. gads:
 Sandis Buškevics, Latvijas basketbolists
 Takuma Sato (佐藤 琢磨), Japānas autosportists
 1978. gads — Džanluidži Bufons (Gianluigi Buffon), Itālijas futbolists
 1981. gads — Elaidža Vuds (Elijah Wood), ASV aktieris
 1982. gads — Saša Cilinšeks (Saša Cilinšek), serbu futbolists
 1985. gads — Lauris Dārziņš, Latvijas hokejists
 1996. gads — Darja Blaško (Дарія Блашко), Ukrainas biatloniste
 2000. gads — Dušans Vlahovičs (Душан Влаховић), serbu futbolists

Miruši 
 814. gads — Kārlis Lielais (Carolus Magnus), franku karalis (dzimis 747. gadā)
 1271. gads — Aragonas Izabella (Isabelle d'Aragon), Francijas karaliene (dzimusi 1248. gadā)
 1547. gads — Henrijs VIII (Henry VIII Tudor), Anglijas un Īrijas karalis (dzimis 1491. gadā)
 1596. gads — Frānsiss Dreiks (Francis Drake), angļu jūras braucējs, pirāts, viceadmirālis (dzimis 1540. gadā)
 1877. gads — Kārlis Hūns, latviešu gleznotājs (dzimis 1830. gadā)
 1919. gads — Francis Mērings (Franz Mehring), vācu vēsturnieks un politiķis (dzimis 1846. gadā)
 1937. gads — Anastasijs Metakss (Αναστάσιος Μεταξάς), grieķu sporta šāvējs, olimpiskās bronzas medaļas ieguvējs (dzimis 1862. gadā)
 1939. gads — Viljams Batlers Jeitss (William Butler Yeats), īru dzejnieks un dramaturgs (dzimis 1865. gadā)
 1951. gads — Karls Gustavs Mannerheims (Carl Gustaf Emil Mannerheim), Somijas prezidents (dzimis 1867. gadā)
 1975. gads — Antonīns Novotnijs (Antonín Novotný), Čehoslovākijas prezidents (dzimis 1904. gadā)
 1988. gads — Klauss Fukss (Klaus Emil Julius Fuchs), vācu izcelsmes britu kodolfiziķis, spiegs (dzimis 1911. gadā)
 1996. gads — Josifs Brodskis (Иосиф Александрович Бродский), krievu dzejnieks (dzimis 1940. gadā)
 2002. gads — Astrida Lindgrēna (Astrid Lindgren), zviedru bērnu grāmatu rakstniece (dzimusi 1907. gadā)
 2022. gads — Edvīns Zariņš, latviešu dziedātājs un ģitārists (dzimis 1954. gadā)

Svētku un piemiņas dienas 
 Pasaules lepras slimnieku diena
 Datu aizsardzības diena (Eiropa)

Atsauces 

Janvāris